Štev.: 196/PJ-DL

**Ljubljana, 07.03.2018**

Razpis s prilogami je objavljen tudi na http://www.zsis.si

V skladu s koledarjem DP ZŠIS-POK razpisujemo

**16. DRŽAVNO PRVENSTVO SLEPIH IN SLABOVIDNIH**

**ČLANOV in ČLANIC V SHOWDOWNU ZA LETO 2018**

1.

Državno prvenstvo bo

**v soboto in nedeljo, 7. in 8. aprila 2018,**

**v Domu oddiha ZDSSS na Okroglem,**

**Okroglo 8, Naklo pri Kranju.**

Potrditev prijave tekmovalcev in otvoritev bo ob 08.45 uri, začetek tekmovanja pa bo ob 09.00 uri. Organizator tekmovanja je ZŠIS-POK, izvajalec pa Športno društvo slepih in slabovidnih Škofja Loka.

2.

Državno prvenstvo članov in članic v showdownu se izvede v skladu s Tehničnim pravilnikom za organizacijo in izvajanje tekmovanj slepih in slabovidnih Slovenije v showdownu in v skladu z IBSA Showdown pravilnikom.

3.

Na 16. Državnem prvenstvu lahko sodeluje 16 slepih in slabovidnih tekmovalcev oz. 16 tekmovalk iz področja celotne Slovenije, ki se bodo na tekmovanje pravočasno prijavili.

Na tekmovanju lahko sodelujejo slepi in slabovidni tekmovalci, ki so si uvrstitev na DP priborili skozi društvena ali regijska tekmovanja oz. v izvedbi lige Zveze društev slepih in slabovidnih Slovenije, s katere pravilnikom je določen izbor tekmovalcev.

4.

Tekmuje se:

- v posamični konkurenci, ločeno po spolu. Tekmovanje se izvaja le v članski konkurenci.

- v ekipni konkurenci; ekipo sestavljajo trije igralci oz. igralke; ekipe so mešane po spolu.

5.

**POSAMIČNO:**

Tekmovanje poteka po sistemu vsak z vsakim, če je prisotnih tekmovalcev/k do 8. Če je prisotnih tekmovalcev/k 9 ali več, se jih razporedi v skupine v katerih se igra po enokrožnem načinu vsak z vsakim. Prvouvrščeni iz vsake skupine nadaljujejo tekmovanje v novi skupini po istem načelu (vsak z vsakim) ali opcijsko po krajši varianti na izpadanje.

Polfinalni in finalni dvoboji se igrajo na 5 setov oz. na 3 dobljene sete, vse ostale igre se igrajo na 3 sete oz. na 2 dobljena seta.

Oblikovanje skupin poteka po dirigirani varianti po sledečem vrstnem redu:

1. Glede na rezultate ligaškega dela , torej zmagovalci/ke regij postanejo nosilci skupin. Z žrebom se jih razvrsti v skupine A,B,C. Nosilec zadnje skupine D, je aktualni državni prvak.

2. Preostale tekmovalce se z žrebom razvrsti v skupine. Poskuša se zagotoviti, da so vsaj regijski podprvaki razvrščeni po različnih tekmovalnih skupinah.

V skupini se določa vrstni red na osnovi števila doseženih zmag. Če je rezultat tu neodločen, odloča rezultat medsebojnega dvoboja. Če je še tu rezultat neodločen, se upošteva količnik med dobljenimi in izgubljenimi seti in nato gol razlika.

**EKIPNO:**

Ekipno tekmovanje poteka po sistemu na izpadanje, če so prijavljene več kot 4 ekipe. Če so prijavljene 4 ekipe ali manj, odigrajo ekipe dvoboje vsaka z vsako in se določa vrstni red na osnovi števila doseženih točk. Če je rezultat tu neodločen, odloča rezultat medsebojnega dvoboja. Če je še tu rezultat neodločen, se upošteva gol razlika iz vseh dvobojev.

Vse igre se igrajo le na en dobljen set do 31 (set and game).

Ekipe na DP prvenstvu so lahko:

Ekipe Medobčinskih društev slepih in slabovidnih

Združene ekipe Medobčinskih društev slepih in slabovidnih

Združeni posamezniki, ki ne nastopajo kot predstavniki Medobčinskih društev slepih in slabovidnih

Slepe in slabovidne osebe - nečlani

6.

Upoštevane bodo samo **vaše prijave oddane preko spletne prijavne aplikacije na strani** [**https://prijava.zsis.si**](https://prijava.zsis.si)**, kjer se prijavite z uporabniškim imenom in geslom, ki vam je bil poslan na društveni elektronski naslov. V kolikor niste prepričani o uporabniškem imenu in geslu nas prosimo kontaktirajte na 01 5300 895. Prijavnic po navadni in elektronski pošti ne bomo upoštevali!!!**

**Prosimo, da pod opombami pri prijavi napišete kje spijo vaši tekmovalci, imena spremljevalcev, morebitne vegetarijanske obroke in ostale informacije, ki jih je vredno sporočiti organizatorju in izvajalcu.**

**Razpis velja do vključno petka, 30. 03. 2018, po navedenem datumu se prijave zaprejo in oddaja prijav ni več mogoča.**

***Nepopolnih in prepoznih prijav ne bomo upoštevali.***

***Za prijavo uporabite spletno aplikacijo*** [***https://prijava.zsis.si***](https://prijava.zsis.si)***.***

Za zdravstveno stanje udeležencev tekmovanja so odgovorna društva, ki so tekmovalce prijavila, tekmovalci nastopajo na lastno odgovornost.

7.

Tekmovalci, ki bodo uvrščeni na prva tri mesta prejmejo medalje. Prvo uvrščene ekipe prejmejo pokale, člani ekip pa medalje.

8.

ZŠIS-POK krije stroške izvedbe tekmovanja in kosila v nedeljo, na zaključni dan tekmovanja, prijavitelji pa ostale stroške udeležbe pokrijejo na ZDSSS (potne stroške, prenočišča in druga prehrana,..).

9.

Morebitne potrebne dodatne informacije dobite pri organizatorju ZŠIS-POK po telefonu 01 5300 891 ali pri predstavniku izvajalca g. Gregorju Habjanu na gsm 041 857 269 ali 051 412 805.

10.

Razglasitev rezultatov in podelitev priznanj bo izvedena neposredno po zaključku tekmo­vanja.

S športnimi pozdravi !

Primož Jeralič l.r. Damijan Lazar l.r.

Strokovni sodelavec Predsednik ZŠIS-POK

Priloge:

* Seznam uvrščenih na DP za leto 2018 (bo poslan naknadno vsem društvom MDSS)